|  |  |
| --- | --- |
|    | **Šiam straipsniui ar jo daliai reikia daugiau nuorodų į šaltinius.**Jūs galite padėti Vikipedijai įrašydami tinkamas išnašas ar nuorodas į šaltinius. |

| **José Eduardo dos Santos** |
| --- |
| 2-asis Angolos prezidentas |
|  |
| Angolos Prezidentas Jose Eduardo dos Santos |
| Gimė | 1942 m. rugpjūčio 28 d.Luanda, Portugalijos Vakarų Afrika |
| Mirė | 2022 m. liepos 8 d. (79 metai)Barselona, Ispanija |
| Sutuoktinis (-ė) | Ana Paula dos Santos |
| 2-asis Angolos prezidentas |
| Ėjo pareigas | 1979 m. rugsėjo 10 d. – 2017 m. rugsėjo 25 d. (38 metai) |
| Ankstesnis | Agostinho Neto |
| Vėlesnis | João Lourenço |
|  |
| Partija | Angolos liaudies judėjimas už išsivadavimą |
|  |
|  **Vikiteka** | José Eduardo dos Santos |

**Žozė Eduardas doš Santošas** (port. *José Eduardo dos Santos*; 1942 m. rugpjūčio 28 d. – 2022 m. liepos 8 d.) – Angolos prezidentas, šias pareigas ėjęs 1979–2017 m. Jis taip pat buvo Angolos liaudies judėjimo už išsivadavimą (**MPLA**) prezidentas.

Biografija
----------

Doš Santošas gimė Luandos mieste. Jo tėvas buvo darbininkas iš San Tomė ir Prinsipės. Kuomet doš Santošas mokėsi mokykloje, 1956 m. jis įstojo į MPLA judėjimą ir taip pradėjo savo politinę karjerą. Dėl šalies kolonizacijos politikas pasitraukė ir gyveno Prancūzijoje nuo 1961 m. Vėliau jis persikėlė į Kongo Respubliką ir iš ten bendradarbiavo su MPLA, o dar vėliau tapo viceprezidentu. Norėdamas tęsti savo mokslus jis nutarė vykti į tuometinę SSRS, kur įgijo inžinieriaus specialybę Azerbaidžiano naftos ir chemijos institute.

1970 m. jis sugrįžo į Angolą ir dirbo MPLA atstovu Konge, Kinijoje ir Jugoslavijoje. 1974 m. jis tapo MPLA centrinio komiteto darbuotoju. Nuo kitų metų jis ėjo MPLA užsienio reikalų departamento vadovo pareigas.

Po pirmojo Angolos prezidento Agostinjo Neto mirties 1979 m. rugsėjo 10 d. doš Santošas buvo išrinktas MPLA prezidentu ir pradėjo eiti Angolos prezidento pareigas.

1992 m. rugsėjį vykusiuose rinkimuose doš Santošas nugalėjo savo konkurentą Prezidento rinkimuose Joną Savimbį, kuris pasitraukė iš rinkimų po pirmojo rato. Savimbis taip pat buvo UNITA (tautinė sąjunga už visišką Angolos nepriklausomybę) judėjimo lyderis.

Iš karto po rinkimų 1993 m. Angola buvo pripažinta Jungtinių Tautų, o tai labai pakėlė doš Santošo įvaizdį.

Dar didesnių galių prezidentas gavo 1999 m. kai šalies parlamentas doš Santošą paskyrė gynybos ministru.

2002 m. Angolos kariai nukovė J. Savimbį, o tai labai susilpnino UNITA judėjimo galias. Po šio įvykio UNITA baigė savo pasipriešinimo judėjimą ir tuo baigėsi beveik 30 metų trukęs pilietinis karas.

2001 m. doš Santošas paskelbė, kad nedalyvaus kituose Angolos prezidento rinkimuose (2009 m.), tačiau netrukus po to jis buvo perrinktas MPLA sąjungos prezidentu.

Šaltiniai
---------

1. ↑  Salvaterra, Neanda (2022-07-08). „José Eduardo dos Santos, Autocrat Who Led Angola, Dies". *Wall Street Journal* (anglų). ISSN 0099-9660. Nuoroda tikrinta 2022-07-08.  Nežinomas parametras `|url-access=` ignored (pagalba)
2. ↑  José Eduardo dos Santos. Visuotinė lietuvių enciklopedija. 2004-02-02. Nuoroda tikrinta 2022-07-08.


| Politinis postas
 |
| --- |
| Prieš tai:**Agostinho Neto** | **Angolos prezidentas**1979 m. rugsėjo 10 d. – 2017 m. rugsėjo 25 d. | Po to:**João Lourenço** |